Oficiālais Vēstnesis L 066 , 13/03/1999 Lpp. 0024 - 0025



Eiropas Parlamenta un Padomes Direktīva 1999/3/EK (1999. gada 22. februāris) par Kopienas pārtikas produktu un sastāvdaļu, ko apstrādā ar jonizējošo starojumu, saraksta izveidi EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 100.a punktu, ņemot vērā Komitejas priekšlikumu [1], ņemot vērā Ekonomikas un sociālo lietu komitejas atzinumu [2], saskaņā ar Līguma 189.b pantā noteikto procedūru [3], saskaņā ar Samierināšanas komitejas 1998. gada 9. decembrī apstiprināto kopīgo dokumentu, tā kā Eiropas Parlamenta un Padomes 1999. gada 22. februāra Direktīvas 1999/2/EK par dalībvalstu tiesību aktu tuvināšanu attiecībā uz pārtikas produktiem un sastāvdaļām, ko apstrādā ar jonizējošo starojumu [4], šeit turpmāk saukta "pamatdirektīva", 4. panta 1. un 2. punkts paredz izveidot to pārtikas produktu sarakstu, kurus atšķirībā no pārējiem drīkst apstrādāt ar jonizējošo starojumu; tā kā šis saraksts jāveido pakāpeniski; tā kā žāvēti aromātiski augi, garšvielas un dārzeņu piedevas bieži vien ir piesārņotas un/vai inficētas ar organismiem un to metabolītiem, kas kaitē sabiedrības veselībai; tā kā šādu piesārņojumu un/vai infekciju vairs nevar apstrādāt ar miglošanas preparātiem, kā etilēna oksīds, to atlikumu iespējamā toksiskuma dēļ; tā kā jonizējošā starojuma izmantošana ir efektīvs minēto vielu aizstāšanas līdzeklis; tā kā šādu apstrādi ir atzinusi Pārtikas zinātniskā komiteja; tā kā šāda apstrāde tādēļ ir sabiedrības veselības aizsardzības interesēs, IR PIEŅĒMUŠI ŠO DIREKTĪVU. 1. pants 1. Neskarot Kopienas atļauto vielu sarakstu, kas jāizveido saskaņā ar pamatdirektīvas 4. panta 3. punkta otro apakšpunktu, ar šo direktīvu tiek izveidots Kopienas sākotnējais atļauto pārtikas vielu un pārtikas sastāvdaļu saraksts, šeit turpmāk saukti par "pārtikas produktiem", kurus drīkst apstrādāt ar jonizējošo starojumu, kā arī maksimālām pieļaujamām devām, kas atļautas paredzētajam mērķim. 2. Attiecīgos produktus apstrādāt ar jonizējošo starojumu drīkst tikai saskaņā ar pamatdirektīvas noteikumiem. Jo īpaši saskaņā ar pamatdirektīvas 7. panta 3. punktu lieto pārbaudes metodes. 3. Pārtikas produkti, ko var apstrādāt ar jonizējošo starojumu, un maksimālā kopējā vidējā deva, ko var izlietot, ir minēta pielikumā. 2. pants Dalībvalstis nedrīkst aizliegt, ierobežot vai kavēt tādu pārtikas produktu realizāciju, kas ir apstaroti saskaņā ar pamatdirektīvas vispārīgajiem noteikumiem un šīs direktīvas noteikumiem, pamatojoties uz to, ka tie tā ir apstrādāti. 3. pants Jebkuri grozījumi šajā direktīvā jāizdara Līguma 100.a pantā noteiktajā kārtībā. 4. pants Dalībvalstīs līdz 2000. gada 20. septembrim stājas spēkā normatīvie un administratīvie akti, kas nepieciešami, lai izpildītu šīs direktīvas prasības, atļaujot realizēt un izmantot tādus apstarotus pārtikas produktus, kas atbilst šīs direktīvas prasībām. Dalībvalstis par to informē Komisiju. Kad dalībvalstis paredz šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka metodes, kā izdarīt šādas atsauces. 5. pants Šī direktīva stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. 6. pants Šī direktīva ir adresēta dalībvalstīm. Briselē, 1999. gada 22. februārī Eiropas Parlamenta vārdā — priekšsēdētājs J. M. Gil-robles Padomes vārdā — priekšsēdētājs K.-H. Funke [1] OV C 336, 30.12.1988., 7. lpp., un OV C 303, 2.12.1989., 15. lpp. [2] OV C 194, 31.7.1989., 14. lpp. [3] Eiropas Parlamenta 1989. gada 11. oktobra atzinums (OV C 291, 20.11.1989., 58. lpp.), Padomes 1997. gada 27. oktobra kopējā nostāja (OV C 389, 22.12.1997., 47. lpp.) un Eiropas Parlamenta 1998. gada 18. februāra lēmums (OV C 80, 16.3.1998., 133. lpp.). Padomes 1999. gada 25. janvāra lēmums. Eiropas Parlamenta 1999. gada 28. janvāra lēmums. [4] OV L 66, 13.3.1999., 16. lpp. -------------------------------------------------- PIELIKUMS PĀRTIKAS PRODUKTI, KO ATĻAUTS APSTRĀDĀT AR APSTAROŠANU, UN MAKSIMĀLĀS STAROJUMA DEVAS Pārtikas produktu kategorija | Maksimālā kopējā vidējā saņemtā starojuma deva (kGy) | Žāvēti aromātiskie augi, garšvielas un dārzeņu piedevas | 10 | --------------------------------------------------